Милану Савићу
Војислав Илић 

Честитам ти Ново лето,
На које сам жељно чекô
Иако је осми прошô
Иако ми ниси рекô:
„3богом остај!“ кад си пошô.

Не знам како живиш тамо,
И да л' ти се свиди место?
Овамо се „ждере“ само
Пола плате крчми дамо,
А женскама оно ресто.
(То још могу, хвала богу!
Око флаша, око ногу...)

Је л' пријатно небо оно,
За „невине“ твоје груди
И за ведро твоје лице,
Хладни ветар с Краљевице?

Ти се можда сећаш сада,
Каменице, Новог Сада?
И сремскога рујна вина,
И тврдога Варадина?
Па и мене, па и оче,
Па и оне гостионе.....

Београд, 1886.

Извори 

 ''Војислав Илић: Лирско песништво, страна 73, 2. књига, Вук Караџић, Београд.

Војислав Илић